ସାହିତ୍ୟରେ ଆଦର୍ଶବାଦ ପ୍ରଚାର କରିବା ଥିଲା ଜାତୀୟ କବି ସାରଳା ଦାସଙ୍କ ଅନ୍ୟତମ ଲକ୍ଷ୍ୟ । ସାମାଜିକ ଆଦର୍ଶବୋଧର ପ୍ରତିଷ୍ଠା ପାଇଁ ସେ ଆପଣାର ବିଶାଳ ଗ୍ରନ୍ଥ ମହାଭାରତର କଥନକ ମଧ୍ୟରେ ଯେଉଁଠେ ଅବକାଶ ପାଇଛନ୍ତି ଏହି ଆଦର୍ଶବୋଧକୁ ବିଭିନ୍ନ ଚରିତ୍ରରାଜିର ମୁଖରେ ପ୍ରଦାନ କରିଯାଇଛନ୍ତି । ସାରଳା ଦାସଙ୍କ ଉଲ୍ଲଖିତ ଆଦର୍ଶ ଥିଲା ସମସାମୟିକ ଉତ୍କଳର ସାମାଜିକ ଆଦର୍ଶ । ଏସବୁ ମୂଳରେ କବିଙ୍କ ଉଦ୍ଦେଶ୍ୟ ଥିଲା ସାଧାରଣ ଲୋକର ଚରିତ୍ର ଗଠନ ଏବଂ ନୈତିକ ଚେତନାର ଜାଗରଣ । କବିଙ୍କ ବିରଚିତ ମହାଭାରତ ତତ୍କାଳୀନ ଉତ୍କଳରେ ପ୍ରଚଳିତ ରାଶି ରାଶି ପ୍ରବାଦ ରୂପକ ସୁରଭିତ ସୁମନର ଏକ ନନ୍ଦନକାନନ । ବସ୍ତୁତଃ ବିଚାର କଲେ ଏସବୁ ପ୍ରବାଦ ଗୁଡିକ ମଧ୍ୟରୁ କେତେକ କବି କଳ୍ପନା ସମ୍ଭୂତ ଆଉ କେତେକ ତତ୍କାଳୀନ ଉତ୍କଳୀୟ ଲୋକ ମୁଖରେ ପ୍ରଚଳିତ କଥା । ଏସବୁ କବିଙ୍କ ପାଣ୍ଡିତ୍ୟ, ବହୁ ଶାସ୍ତ୍ର ଦର୍ଶିତା ତଥା ଦୂର ଦୃଷ୍ଟିର ସୁସମନ୍ଵୟରେ କବି ଲେଖନୀରେ ତାହା ମନୋଜ୍ଞ ଭାବେ ପ୍ରକାଶ ପାଇଛି । କବି ସ୍ଵକୀୟ ଅନୁଭୁତି ସଂଜାତ ବିଚାରବୋଧରୁ ଯେଉଁ ମହନୀୟ ଆଦର୍ଶବଳୀର ପ୍ରଚାର କରିଯାଇଛନ୍ତି ତାହାହିଁ ତାଙ୍କର ଆଦର୍ଶଗତ ଐକାନ୍ତିକତାର ଯଥାର୍ଥ ପରିଚାୟକ । କବିଙ୍କ ଏହି ଆଦର୍ଶବୋଧ କେତେବେଳେ ପ୍ରଚାର ଧର୍ମତାକୁ ଆଶ୍ରୟ କରିଛି ତ କେତେବେଳେ ବିଭିନ୍ନ ଲୋକ କଥା ଦେଇ ଆତ୍ମ ପ୍ରକାଶ କରିଛି । ନୀତି ବାଣୀ ବା ନୀତି ଉପଦେଶ ସୁସ୍ଥ ସୁନ୍ଦର ଜୀବନଚର୍ଯ୍ୟାର ମହାର୍ଘ ଉପାଦାନ ହେଲେ ସୁଦ୍ଧା ସାହିତ୍ୟିକ ରସାବେଦନ ଦୃଷ୍ଟିରୁ ତାହା ନିରସ ଓ ଶୁଷ୍କ ପ୍ରତୀୟମାନ ହୋଇଥାଏ । ଏଣୁ ଏହି ରସ ଶୂନ୍ୟ ଉପଦେଶାବଳୀକୁ ସରସ ଓ ସ୍ଵାଦିଷ୍ଟ କରିବା ଲକ୍ଷ୍ୟରେ କବି ଲୋକ ପ୍ରଚଳିତ ପ୍ରବାଦ ଗୁଡିକୁ ମାଧ୍ୟମ ରୂପେ ଗ୍ରହଣ କରିଛନ୍ତି । ସ୍ଵକୀୟ ପୁରାଣ ଗର୍ଭିତ ବିଭିନ୍ନ ଉପାଖ୍ୟାନ ତଥା ଚରିତ୍ରାବଳୀର କର୍ମ କୁଶଳତାକୁ ଜନଚିତ୍ତଗ୍ରାହୀ ପ୍ରବାଦ ମାଧ୍ୟମରେ ପ୍ରକାଶ ପୂର୍ବକ ସୁପରିକଳ୍ପିତ ଆଦର୍ଶବୋଧକୁ ପ୍ରଚାର କରିଯାଇଛନ୍ତି ।

କେନ୍ଦୁଝର ସଦର ମହକୁମାରୁ ନ୨୧୫ମ୍ବର ଜାତୀୟ ରାଜପଥରେ ଉତ୍ତରକୁ ପ୍ରାୟ ୬୫ କି.ମି. ଦୂରରେ ଯୋଡ଼ା ଅବସ୍ଥିତ। କେନ୍ଦୁଝର, ବଡ଼ବିଲ, କୋଲକାତା, ବାରିପଦା, କଟକ ତଥା ରାଜଧାନୀ ଭୁବନେଶ୍ବରରୁ ଏଠାକୁ ନିୟମିତ ବସ୍‌ ଚଳାଚଳ କରିଥାଏ। ଯୋଡ଼ାର ନିକଟତମ ରେଳ ଷ୍ଟେସନ ହେଉଛି ବାଂଶପାଣି। ଖଣି ଅଞ୍ଚଳ ଅର୍ଥନୈତିକ କାରବାରକୁ ଭିତ୍ତି କରି ଏଠାରେ ୧୬ଟି ବ୍ୟାଙ୍କର ଶାଖା ସ୍ଥାପନ ହୋଇଛି।

ରୋଷଶାଳାରେ ପ୍ରତିଦିନ ମହାପ୍ରସାଦ ପ୍ରସ୍ତୁତ କରିବା ପାଇଁ ୬୦୦ ସୁଅର ସେବକ ଏବଂ ୪୦୦ ଜଣ ସ‌ହାୟତା କରିଥାନ୍ତି । ରୋଷେଇ ଆରମ୍ଭ କରିବା ପୂର୍ବରୁ ଏହି ସମସ୍ତ ସେବକମାନେ ପେଟଭରି ଖାଦ୍ୟଗ୍ରହଣ କରିଥାନ୍ତି, କାରଣ ଏହି ସେବକମାନେ ମହାପ୍ରସାଦ ତିଆରି କଲାବେଳେ ଯେମିତି ସେହି ପ୍ରସାଦ ପ୍ରତି ସେମାନଙ୍କର ଲୋଭ ନ ଆଶେ । ଏହି ସମସ୍ତ ସୁଅର ସେବକମାନେ ଲକ୍ଷ୍ମୀଙ୍କର ସ୍ୱରୂପାବୋଲି ବିଶ୍ୱାସ କରାଯାଏ ।

ଜାଭାଦ୍ଵୀପରେ ଦେଖାଯାଉଥିବା କଲରାପତରିଆ ବାଘଙ୍କ ଦେହର ଚିତାଦାଗ ଅଧିକ କଳା ଓ ଏମାନଙ୍କ ଆଖି ରୁପାପରି ଈଷତ୍ ପାଉଁଶିଆ ରଙ୍ଗର । ତେଣୁ ପୂର୍ବେ ଏହି ପ୍ରଜାତିର କଲରାପତରିଆ ବାଘଙ୍କୁ କଳାବାଘ କୁହାଯାଉଥିଲା । ସାଧାରଣତଃ ବିଷୁବବୃତ୍ତୀୟ ଚିରହରିତ୍ ଅରଣ୍ୟ (ଯଥା ମାଳୟ ଦ୍ଵୀପ) ଓ କ୍ରନ୍ତୀୟ ଅରଣ୍ୟ (ଯଥା କେନିଆର ପାହାଡ଼ରେ)ରେ କଳା କଲରାପତରିଆ ବାଘ ଦେଖାଯାନ୍ତି । ଏହା ବ୍ୟତୀତ ଜାଭା, ଦକ୍ଷିଣ-ପଶ୍ଚିମ ଚୀନ, ବର୍ମା, ଆସାମ, ନେପାଳ ଆଦି ସ୍ଥାନରେ ମଧ୍ୟ କଳା କଲରାପତରିଆ ବାଘ ଦେଖାଯାନ୍ତି । ଦକ୍ଷିଣ ଭାରତର ଟ୍ରାଭାଙ୍କୋର୍ ଏବଂ ଆଉ କେତେକ ସ୍ଥାନରେ ସାଧାରଣ କଲରାପତରିଆ ବାଘ ତୁଳନାରେ ଅଧିକ ସଂଖ୍ୟାରେ ଥାଇପାରନ୍ତି ବୋଲି ଅନୁମାନ କରାଯାଏ । କ୍ୟାମେରୁନ୍ ଦେଶରେ ମଧ୍ୟ କଳାବାଘ ଦେଖାଯାଇଛି ।

2001 ମସିହା ଜନଗଣନା ଅନୁସାରେ ଲପଙ୍ଗା ସହରର ଜନସଂଖ୍ୟା 7,354 ଥିଲା । ଏହା ମଧ୍ୟରୁ ପୁରୁଷଙ୍କ ହାର 54% ଥିଲାବେଳେ ମହିଳାଙ୍କ ହାର 46% ଥିଲା । ଏଠାରେ ସାକ୍ଷ୍ୟରତା ହାର 61 % ଯାହା ଜାତୀୟ ହାର 59.9 %ରୁ କିଞ୍ଚିତ ଅଧିକ । 6 ବର୍ଷରୁ କମ ଆବାଦୀ 16 % ହେଇଥିବା ବେଳେ ଏଠାରେ ପୁରୁଷ ସାକ୍ଷ୍ୟରତା ହାର 70 % ଓ ମହିଳା ସାକ୍ଷ୍ୟରତା ହାର 50 % ରହିଥିଲା ।

କାସ ଅଧିତ୍ୟକା ଯାହାକୁ ସ୍ଥାନୀୟ ଲୋକେ ""କାସ ପଠାର"" ବୋଲି କହନ୍ତି, ତାହା ପଶ୍ଚିମ ଘାଟ (ସହ୍ୟାଦ୍ରି) ପର୍ବତମାଳା ଅନ୍ତର୍ଗତ ୧୦୦ ହେକ୍ଟର ବିସ୍ତୃତ ଏକ ମାଳଭୂମି। ଏହା ମହାରାଷ୍ଟ୍ରର ସାତାରା ସହର ଠାରୁ ପ୍ରାୟ ୨୨ କିଲୋମିଟର ଦୂରରେ ଅବସ୍ଥିତ।